Luciano Spalletti

Lučijanas Spaletis (; g. 1959 m. kovo 7 d.) – buvęs Italijos futbolininkas, rungtyniavęs saugo pozicijoje, nuo 1993 m. dirba futbolo treneriu. Nuo 2023 m. iki 2025 m. buvo Italijos vyrų futbolo rinktinės treneris.

 Karjera 

 Futbolininko karjera 
Savo futbolininko karjerą L. Spaletis pradėjo jau būdamas vyresnis nei 20 m. Daugiausiai karjeros laiko jis žaidė įvairiose Serie C komandose. 1993 m. jis baigė žaidėjo karjerą ir liko dirbti „Empoli“ klube treneriu.

 Trenerio karjera 
L. Spaletis 1996–97 m. sezone padėjo „Empoli“ komandai patekti į Serie B.

Vėliau treneris dirbo tokiose komandose kaip „Sampdoria“, „Venezia“, „Udinese“ ir „Ancona“.

2005 m. L. Spaletis tapo „Roma“ klubo treneriu. Per 4 metus su šiuo klubu treneris laimėjo du Coppa Italia titulus ir 2007 m. laimėjo Italijos futbolo supertaurę.

Nuo 2009 iki 2014 m. italas dirbo Sankt Peterburgo „Zenit“ klube. Su šiuo klubu treneris du kartus laimėjo Rusijos Premjer lygą ir po vieną kartą Rusijos futbolo taurę ir Rusijos futbolo supertaurę.

2016 m. L. Spaletis grįžo į Romos klubą.

2017 m. dvejų metų kontraktą L. Spaletis pasirašė su „Inter Milan“ komanda. Pasibaigus šiam kontraktui italas dvejus metus netreniravo jokio klubo.

2021 m. gegužės 29 d. L. Spaletis prisijungė prie „Napoli“ klubo ir pakeitė iki tol dirbusį Gennaro Gattuso. Treneris šiai komandai padėjo laimėti 2022–2023 m. Serie A čempionatą.

2023 m. gegužės 29 d. iš Italijos vyrų futbolo rinktinės netikėtai pasitraukus treneriui Roberto Mancini, L. Spaletis tapo naujuoju šios rinktinės treneriu, pasirašęs sutartį iki 2026 m. 2023 m. pabaigoje L. Spaletis padėjo Italijos rinktinei patekti į XVII Europos futbolo čempionatą.

 Nuorodos 
 national-football-teams.com
 transfermarkt.com
 soccerbase.com

 Išnašos 

Kategorija:Italijos futbolininkai
Kategorija:Italijos futbolo treneriai